wickkiey/tamil-wikipedia-chunked huggingface dataset:
# சைவ உபநிடதங்கள்

**சைவ உபநிடதங்கள்** (*Shaiva Upanishads*) என்பது சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களின் தொகுப்பாகும். குறிப்பாக சிவன் இறையியல் (சைவ சமயம்) பற்றியது. 108 உபநிடதங்கள் கொண்ட முக்திகா தொகுப்பில் 14 சைவ உபநிடதங்கள் உள்ளன. அவை மற்ற சிறிய உபநிடதங்களுடன் பொதுவாக வேத பாரம்பரியத்தில் வேரூன்றிய பதின்மூன்று பண்டைய முதன்மை உபநிடதங்களிலிருந்து தனித்தனியாக வகைப்படுத்தப்படுகின்றன.  
சைவ உபநிடதங்கள், பொதுவான இயல்புடைய சாமான்ய உபநிடதங்கள், இந்து சமயத் துறவு மற்றும் துறவற நடைமுறையில் கவனம் செலுத்தும் சந்நியாச உபநிடதங்கள், யோகக் கலை தொடர்பான யோக உபநிடதங்கள், விஷ்ணுவின் அம்சங்களை முன்னிலைப்படுத்தும் வைணவ உபநிடதங்கள் சக்தியை சிறப்பித்துக் காட்டும் சாக்த உபநிடதங்கள் போன்ற சிறிய உபநிடதங்களின் மற்ற தொகுப்புகளில் இருந்தும் வேறுபடுகின்றன.  
சைவ உபநிடதங்கள் சிவனை மனோதத்துவ பிரம்மம் என்றும் ஆன்மா (சுயம்) என்றும் போற்றுகின்றன. அதர்வசிரசு உபநிடதம் போன்ற சில நூல்கள் உருத்திரன் போன்ற மாற்று சொற்களை கூறுகிறது. மேலும் அனைத்து கடவுள்களும் எல்லோரும், எல்லாமே உருத்திரன் என்றும், உருத்திரன் என்பது எல்லாவற்றிலும் காணப்படும் கொள்கை, அவற்றின் உயர்ந்த குறிக்கோள், அனைத்து உண்மைகளின் உள்ளார்ந்த சாராம்சம். கண்ணுக்குத் தெரியாத அல்லது கண்ணுக்குத் தெரியாத எல்லா உண்மைகளின் உள்ளார்ந்த சாராம்சமாகும். என்றும் உபநிடதம் வலியுறுத்துவது குறிப்பிடத்தக்கது. சில சைவ உபநிடதங்கள், சைவ சமயத்தில் உள்ள உடைகள், சடங்குகள் மற்றும் வழிபாட்டுப் பொருள்கள் பற்றிய அடையாளத்துடன் கூடிய பிரிவுகளை உள்ளடக்கியது.
# சைவ உபநிடதங்கள்

## காலம்

சைவ உபநிடதங்கள் மற்றும் பிற சிறிய உபநிடதங்கள், பதின்மூன்று பெரிய முதன்மை உபநிடதங்களிலிருந்து ஒரு தனி துணைத் தொகுப்பாக இருப்பினும், சிறிய உபநிடதங்களுக்கான மதிப்பீடுகள் வேறுபடுகின்றன. மகோனியின் கூற்றுப்படி, சிறிய உபநிடதங்கள் தோராயமாக பொ.ஊ.மு. 100 முதல் பொ.ஊ. 1100 வரையிலான் காலமாக இருக்கும். அதர்வண வேதத்துடன் இணைக்கப்பட்ட பிரிவு உபநிடதங்கள் இரண்டாம் மில்லினியத்தில், சுமார் 16 ஆம் நூற்றாண்டு வரை இயற்றப்பட்டிருக்கலாம் என்று பேட்ரிக் ஆலிவெல் கூறுகிறார்.  
பதின்மூன்று முக்கிய உபநிடதங்களில் ஒன்றான சுவேதாசுவதர உபநிடதம் சிவன், உருத்திரன், அரன் மற்றும் பிற வேத தெய்வங்களையும், சாமக்கிய-யோகம் மற்றும் வேதாந்த தத்துவத்தையும் குறிப்பிடுகிறது. சுவேதாசுவதர உபநிடதம் சைவமாகவோ அல்லது சிறிய உபநிடதமாகவோ கருதப்படவில்லை.  
நீலருத்ர உபநிடதம் என்பது சிவனை மையமாகக் கொண்ட ஒரு முக்கியமான உபநிடதமாகும். இது சிவனை ஆன்மாவின் அடையாளமாக வலியுறுத்தும் ஐந்து சிறிய உபநிடதங்களின் தொகுப்பாக இந்தியவியலாளர் டியூசன் குறிப்பிடுகிறார். இவை புராதன இந்து நூல்கள், நீலருத்ரா பழமையானது (சுவேதாசுவதர உபநிடதத்திற்கு நெருக்கமாக இயற்றப்பட்டது). ஆனால் ஐந்தில் மற்ற நான்கு உபநிடதங்களைப் போல முக்திகாவின் 108 உபநிடதங்களின் தொகுப்பில் நீலருத்ரா சேர்க்கப்படவில்லை.
# சைவ உபநிடதங்கள்

## 14 சைவ உபநிடதங்களின் பட்டியல்

**முக்திகா தொகுப்பின் படி சைவ உபநிடதங்களின் பட்டியல்**  
| கைவல்ய உபநிடதம் | 12 | யசுர் வேதம் அதர்வண வேதமும் கூட | பொ.ஊ.மு. 1 வது ஆயிரமாண்டு |
| --- | --- | --- | --- |
| அதர்வசிரசு உபநிடதம் | 22 | அதர்வண வேதம்] | பொ.ஊ.மு. 5 ஆம் நூற்றாண்டு |
| அதர்வசிரசு உபநிடதம் | 23 | அதர்வண வேதம் | பொ.ஊ.மு. 1 வது ஆயிரமாண்டு |
| பிருக்ச்சபால உபநிடதம் | 26 | அதர்வண வேதம் | இடைக்காலத்தின் பிற்பகுதி, 12 ஆம் நூற்றாண்டுக்குப் பிந்தைய காலம் |
| காலாக்னி ருத்ர உபநிடதம் | 28 | யசுர் வேதம் | தெரியவில்லை |
| 'தட்சிணாமூர்த்தி உபநிடதம் | 49 | யசுர் வேதம் | தெரியவில்லை |
| சரப உபநிடதம் | 50 | அதர்வவேதம் | தெரியவில்லை |
| அக்சமாலிகா உபநிடதம் | 67 | இருக்கு வேதம் | இடைக்காலத்தின் பிற்பகுதி, பொ.ஊ. 12 ஆம் நூற்றாண்டுக்குப் பிந்தைய |
| 'உருத்ரஇருதய உபநிடதம் | 85 | யசுர் வேதம் | தெரியவில்லை |
| பஸ்மஜபல உபநிடதம் | 87 | அதர்வண வேதம் | இடைக்காலத்தின் பிற்பகுதி, 12 ஆம் நூற்றாண்டுக்குப் பிந்தைய காலம் |
| உருத்ராக்சஜபல உபநிடதம் | 88 | அதர்வண வேதம் | 10 ஆம் நூற்றாண்டுக்குப் பிறகு |
| பஞ்சபிரம்ம உபநிடதம் | 93 | யசுர் வேதம் | சுமார் பொ.ஊ. 7ஆம் நூற்றாண்டு |
| ஜபாலி உபநிடதம் | 104 | சாம வேதம் | } |
# சைவ உபநிடதங்கள்

## இதனையும் பார்க்கவும்

- இந்து நூல்கள்
- வேதங்கள்
# சாக்த உபநிடதங்கள்

**சாக்த உபநிடதங்கள்** ( *Shakta Upanishads*) என்பது இந்து மதத்தின் சிறிய உபநிடதங்களின் ஒரு தொகுப்பாகும். இது ஒரு தேவியின் சக்தியின் இறையியலுடன் தொடர்புடையது. 108 உபநிடதங்களின் முக்திகா தொகுப்பில் 8 சாக்த உபநிடதங்கள் உள்ளன. அவை, மற்ற சிறிய உபநிடதங்களுடன், பொதுவாக பண்டைய வேத பாரம்பரியத்திலிருந்து கருதப்படும் பதின்மூன்று பெரிய முதன்மை உபநிடதங்களிலிருந்து தனித்தனியாக வகைப்படுத்தப்படுகின்றன.  
சாக்த உபநிடதங்கள், பொதுவான இயல்புடைய சாமான்ய உபநிடதங்கள், இந்து சமயத் துறவு மற்றும் துறவற நடைமுறையில் கவனம் செலுத்தும் சந்நியாச உபநிடதங்கள், யோகக் கலை தொடர்பான யோக உபநிடதங்கள், அம்சங்களை எடுத்துரைக்கும் சைவ உபநிடதங்கள், சைவம் மற்றும் வைணவத்தை சிறப்பிக்கும் வைணவ உபநிடதங்கள் போன்ற சிறிய உபநிடதங்களின் மற்ற குழுக்களில் இருந்தும் வேறுபடுகின்றன.  
இடைக்கால இந்தியாவில் இயற்றப்பட்ட, சாக்த உபநிடதங்கள் மிகச் சமீபத்திய சிறிய உபநிடதங்களில் ஒன்றாகும். மேலும் தேவி வழிபாடு மற்றும் தந்திரம் தொடர்பான இறையியல் பற்றிய தகவல்களின் முக்கிய ஆதாரமாக உள்ளது. சில சாக்த உபநிடதங்கள் ஒன்றுக்கும் மேற்பட்ட பதிப்புகளில் உள்ளன.  
சாக்த உபநிடதங்கள் பெண்மையை உச்சம் என்றும், இந்து மதத்தில் மனோதத்துவக் கருத்துக்களாகக் கூறப்படும் பிரம்மம், ஆன்மா ஆகியவற்றின் முதன்மையான காரணமென்றும் போற்றுவதில் குறிப்பிடத்தக்கவை. பல சாக்த உபநிடதங்களில் உள்ள தத்துவ வளாகம், சாங்கியம் மற்றும் இந்து தத்துவத்தின் அத்வைத வேதாந்தப் பள்ளிகளின் ஒத்திசைவு என்று *ஜூன் மெக்டேனியல்* கூறுகிறார். இது சாக்தாத்தைவதம் (அதாவது, துறவற சக்தியின் பாதை) என்றும் அழைக்கப்படுகிறது.
# சாக்த உபநிடதங்கள்

## காலம்

சாக்த உபநிடதங்களின் தொகுப்பு தேதிகள் மற்றும் ஆசிரியர்கள் பற்றி தெரியவில்லை. அதர்வண் வேதத்துடன் இணைக்கப்பட்ட மதவாத உபநிடதங்கள் இரண்டாம் மில்லினியத்தில், சுமார் 16 ஆம் நூற்றாண்டு வரை இயற்றப்பட்டிருக்கலாம் என்று பேட்ரிக் ஆலிவெல் கூறுகிறார். சாக்த உபநிடதங்கள், கிபி 12 மற்றும் 15 ஆம் நூற்றாண்டுகளுக்கு இடையில் இயற்றப்பட்டது என தேனிசு குஷ் கூறுகிறார்.
# சாக்த உபநிடதங்கள்

## 8 சாக்த உபநிடதங்களின் பட்டியல்

**முக்திகா தொகுப்பின்படி சாக்த உபநிடதங்களின் பட்டியல்**  
| சீதா உபநிடதம் | 45 | அதர்வண வேதம் | குறைந்தது 10,000 ஆண்டுகளுக்கு முன் |  |
| --- | --- | --- | --- | --- |
| திரிபுரதாபினி உபநிடதம் | 80 | அதர்வண வேதம் | குறைந்தது 10,000 ஆண்டுகளுக்கு முன் |  |
| தேவி உபநிடதம் | 81 | அதர்வண வேதம் | குறைந்தது 10,000 ஆண்டுகளுக்கு முன் |  |
| திரிபுரா உபநிடதம் | 82 | இருக்கு வேதம் | குறைந்தது 10,000 ஆண்டுகளுக்கு முன் |  |
| பாவனா உபநிடதம் | 84 | அதர்வண வேதம் | குறைந்தது 10,000 ஆண்டுகளுக்கு முன் |  |
| சௌபாக்யலட்சுமி உபநிடதம் | 105 | இருக்கு வேதம் | குறைந்தது 10,000 ஆண்டுகளுக்கு முன் |  |
| சரசுவதி-ரகசிய உபநிடதம் | 106 | யசுர் வேதம் | குறைந்தது 10,000 ஆண்டுகளுக்கு முன் |  |
| பகவ்ரிச்ச உபநிடதம் | 107 | இருக்கு வேதம் | குறைந்தது 10,000 ஆண்டுகளுக்கு முன் | } |
# சாக்த உபநிடதங்கள்

## இதனையும் பார்க்கவும்

- இந்து நூல்கள்
- புராணங்கள்
# பம்பாரா மொழி

**பம்பாரா மொழி**, மாலியில் ஏறத்தாழ 60 லட்சம் மக்களால் பேசப்படும் ஒரு மொழியாகும். இது, இம் மொழியை இரண்டாம் மொழியாகப் பேசுபவர்களையும் உள்ளடக்கும். இதன் பெயர் இம் மொழியில் **பமனாங்கன்** (Bamanankan) என்று அழைக்கப்படுகின்றது. பம்பாரா மொழி முதன்மையாக 27 இலட்சம் மக்கள்தொகை கொண்ட பம்பாரா இன மக்களால் பேசப்பட்டு வருவதுடன், மாலி நாட்டின் தொடர்பு மொழியாகவும் உள்ளது.  
பம்பாரா மொழி, நெருக்கமான தொடர்புகளைக் கொண்டுள்ள மொழிகளைக் கொண்டுள்ள மாண்டிங் குழுவைச் சேர்ந்தது.
# தெம்னே மொழி

**தெம்னே மொழி** அல்லது **திம்னே** எனப்படும் மொழி, சியேரா லியோனி நாட்டில் வாழும் 20 இலட்சம் மக்களால், முதல் மொழியாகப் பேசப்படுகின்றது. இவர்கள் நாட்டின் மக்கள் தொகையில் 30% ஆகும். இவர்களைவிட, இவர்கள் வாழும் பகுதிகளை அண்டி வாழும் மேலும் 15 இலட்சம் பிற மொழியினரும் இம் மொழியைப் பொது மொழியாகப் பேசுகிறார்கள். இது இதன் அயல் மொழிகளுள் ஒன்றான கிசி மொழிக்கு மிக நெருக்கமான உறவுடையது.  
இம்மொழி கினியாவில் பேசப்படும் பாகா மொழிகளுடனும், சியேரா லியோனியில் பேசப்படும் செர்புரோ மொழியுடனும் உறவுடையது. தெம்னே பேசுபவர்கள் சியேரா லியோனியின் வடக்கு மாகாணத்திலும், மேற்குப் பகுதிகளிலும் வாழ்கிறார்கள். எனினும், இவர்களைச் சியேரா லியோனியின் 12 மாவட்டங்களிலும் காணமுடியும். கினியா, கம்பியா போன்ற பிற மேற்காப்பிரிக்க நாடுகளிலும் தெம்னே மக்கள் வாழ்கின்றனர். தெம்னேக்கள் கல்வி, தொழில் வாய்ப்புக்களை நாடி ஐக்கிய இராச்சியம், ஐக்கிய அமெரிக்கா, எகிப்து போன்ற நாடுகளுக்கும் இடம்பெயர்ந்துள்ளனர். இவர்கள் கல்வி, வணிகம், வேளாண்மை, மீன்பிடி போன்ற பல்வேறு துறைகளிலும் உள்ளனர். இவர்களிற் பெரும்பாலானோர் முசுலிம்கள்.
# தெம்னே மொழி

## ஒலிகள்

தெம்னே நான்கு தொனிகளைக் கொண்ட ஒரு தொனி மொழி.
# மகோபநிடதம்

**மகோபநிடதம்** என்பது சாம வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 62வது உபநிஷத்து. ஆறு அத்தியாயங்களில் 13, 77, 57, 131, 186, 83 சுலோகங்களைக் கொண்டது. சாமானிய வேதாந்த உபநிடதங்கள் என்ற பகுப்பில் சேர்ந்தது.
# மகோபநிடதம்

## முதல் மூன்று அத்தியாயங்களின் மேலோட்டம்

இவ்வுபநிஷத்துக் கருத்துகள் சற்று உயர்ந்த தத்துவங்களைக் கொண்டது. ஆதி நாராயணர் என்று தனித்திருந்த பரம்பொருட்கடவுளின் தியானத்திலிருந்து ஈசானர் என்ற மகாதேவரும் நான்முகப்பிரம்மா என்ற படைப்புக்கடவுளும் உண்டானார்கள். இது முதல் அத்தியாயம்.  
பிறந்தவுடனேயே பரம்பொருள் தத்துவத்திலேயே திளைத்தவரான சுகர் தன் தந்தையான வியாசரிடம் கண்ணில் தெரியும் இவ்வுலகின் ஆரம்ப முடிவுகளைப்பற்றிக் கேட்டார். அவர் சுகரை மிதிலை மன்னன் ஜனகரிடம் அனுப்பினார். ஜனகர் சுகருக்குச் சொன்ன உபதேசம் இரண்டாவது அத்தியாயம். காணப்படுவதெல்லாம் தோற்றமே. இவையெல்லாம் அசல் உண்மையல்ல என்ற விழிப்பு ஏற்பட்டு, உலகவாசனை யாவும் அழிந்தால் அதுதான் வீடு என்றும் மோட்சம் என்றும் சொல்லப்படுகிறது. அவ்விதம் மனது சாந்தி நிலையை அடைந்தவன் வேறொன்றையும் வேண்டுவதில்லை.  
மூன்றாவது அத்தியாயத்தில் நிதாகர் என்ற சிறுவரின் கேள்வி: 'வாழ்க்கையில் ஏற்படும் எல்லா துக்கங்களிலும் மிகக் கொடியது ஆசை விளைவிக்கும் துக்கம் என்று தோன்றுகிறது. இதனிலிருந்து மீளுவது எப்படி?'
# மகோபநிடதம்

## மகோபநிஷத்தின் ஆழமான பாகங்கள்

நான்காவது ஐந்தாவது அத்தியாயங்கள் மிக ஆழமானவை. வீடு என்ற மோட்சத்தின் வாயிலில் நான்கு வாயில்காப்பாளர்கள் உள்ளனர். புலனடக்கம், ஆராய்ச்சி, மகிழ்ச்சி, நல்லோரிணக்கம் - இவைதான் அந்த காப்பாளர்கள். முழுமுயற்சியுடன் ஒன்றைக் கைக்கொண்டால் அந்த ஒன்று வயமாகும்பொழுது நான்குமே வயமாகிவிடும்.  
படைப்புக்கடவுளால் மனதாலேயே படைக்கப்பட்ட இவ்வுலகத்தோற்றமும் மனோமயமே. எங்கு கற்பனை எழுகிறதோ அங்கு மனம் உளதென்றறி.கற்பனை இல்லாதிருந்தால் காணும் உலகமும் கற்பனையே என்பது விளங்கும். அதுதான் கைவல்யம். கற்பனையால் உதித்த இவ்வுலகம் கற்பனையாலேயே அழியும். ஆன்மாவல்லாததை ஆன்மா எனக்கருதுதல் ஒரு அஞ்ஞானம்.  
ஞானபூமியின் ஏழு படிகள்:  
::*வைராக்கியத்தை முன்னிட்டெழும் **சுபேச்சை** எனும் ஆசை.
::*நன்னடத்தையைக் கைக்கொள்ளும் **விசாரணை** எனும் அப்பியாசம்.
::*இவையிரண்டாலும் புலன்களின் ஓட்டமாகிற மனது தேய்ந்து இளைப்பது, **தனுமானசி** எனப்படுவது.
::*இவை மூன்றால் சித்தத்தில் பற்று நீங்கி **சத்வாபத்தி** எனப்படும் நிலைபெறுதல்.
::*இதனால் ஏற்படும் **அஸம்ஸக்தி**, அதாவது, பற்றற்ற திடமான ஸத்வநிலை.
::***பதார்த்த அபாவனை**, அதாவது, உள்ளேயும் நிலை பெறாமல் வேளியேயும் எதையும் நாடாமல் எழும் அறிவு விளக்கம்.
::*இதனின் நீண்ட பயிற்சியால் பேதமொழிந்து ஏற்படும் இயற்கையான நிட்டை; இது **துர்யகாகதி** எனப்படும்.  
இந்தக்கடைசிநிலைதான் ஜீவன்முக்திநிலை.
# மகோபநிடதம்

## உலகில் நடக்கவேண்டிய முறை

ஜீவன்முக்தனாக, கொதிப்பற்றவனாக உலகில் நடமாடிக்கொண்டிரு.உள்ளே ஒரு கலவரமும் இல்லாதவனாக ஆனால் வெளியில் எல்லாக் கருமங்களையும் செய்பவனாகவும் இரு. இவர் உற்றார் அவர் பிறர் என்ற எண்ணமில்லாமல் உலகம் முழுதும் ஒரே குடும்பம் என்ற பாவனையில் இரு. அறிய வேண்டியது எதுவுமன்றி அறிவுமயமாகிய பரம்பொருள் நான் என்ற நிலையில் இருந்துகொண்டிருப்பவன் பிரம்ம நிலையில் இருப்பவன்.
# தாக்பானி மொழி

*தாக்பானி மொழி*' (Dagbani) கானா நாட்டில் சுமார் எட்டு இலட்சம் மக்களால் பேசப்பட்டுவரும் ஒரு மொழி ஆகும். இது குர் (Gur) மொழிப் பிரிவைச் சேர்ந்தது. இதைத் தாய் மொழியாகக் கொண்டவர்கள் தகோம்பா (Dagomba) இன மக்களாவர். ஆயினும், தாக்பானி, வடகிழக்கு கானாவில் இரண்டாவது மொழியாகவும் பரவலாகப் பயன்பட்டு வருகின்றது. தாக்பானி மூன்று கிளை மொழிகளாக உள்ளது. இவை, தமாலே (Tamale) (மேற்குத் தாக்பானி), யெண்டி (Yendi) (கிழக்குத் தாக்பானி), நானும்பா இனக்குழுவினரால் பேசப்படும் நானுனி என்பவையாகும். தாக்பானி குர் மொழிக்குழுவின் ஒட்டி-வோல்ட்டா (Oti-Volta) பிரிவைச் சேர்ந்தது.
# தாக்பானி மொழி

## உருபனியல்

### உயிர்கள்

| } |
| --- |
# தாக்பானி மொழி

## உருபனியல்

### மெய்கள்

| வெடிப்பு |
| --- |
# எண்டெவர் விண்ணோடம்

**எண்டெவர் விண்ணோடம்** (*Space Shuttle Endeavour*, விண்ணோட சுற்றுக்கலன்: **OV-105**) என்பது நாசாவின் காலாவதியான ஒரு விண்ணோட சுற்றுக்கலன் ஆகும். இது விண்ணோடத் திட்டத்தின் ஐந்தாவதும் கடைசியுமான விண்ணோடம் ஆகும். இது 1992 மே 7 இல் அதன் முதல் பணியான எஸ்.டி.எஸ்-49 திட்டத்திலும், 2011 மே 16 இல் அதன் 25-ஆவதும் இறுதித் திட்டமான எஸ்.டி.எஸ்-134 இலும் ஈடுபட்டது. எஸ்.டி.எஸ்-134 விண்ணோடத் திட்டத்தின் இறுதிப் பணியாக இருக்கும் என்று எதிர்பார்க்கப்பட்டது, ஆனால் எஸ்.டி.எஸ்-135 பணியில் அட்லாண்டிசு விண்ணோடம் இத்திட்டத்தின் கடைசி விண்ணோடம் ஆனது.  
1986 இல் விபத்தினால் அழிக்கப்பட்ட சாலஞ்சர் விண்ணோடத்திற்கு மாற்றாக 1987 ஆம் ஆண்டில் எண்டெவரைக் அமைப்பதற்கு கட்டுவதற்கு ஐக்கிய அமெரிக்கப் பேரவை ஒப்புதல் அளித்தது. செலவின் அடிப்படையில், *என்டர்பிரைசு* விண்ணோடத்தை மீண்டும் பொருத்துவதற்குப் பதிலாக, அதன் உதிரிப் பாகங்களில் இருந்து எண்டெவரின் பெரும்பாலான பகுதிகளை உருவாக்க நாசா தேர்ந்தெடுத்தது. அத்துடன் *டிசுக்கவரி*, *அத்திலாந்திசு* விண்ணோடங்களின் கட்டுமானத்தின் போது பெறப்பட்ட கட்டமைப்பு உதிரிபாகங்களைப் பயன்படுத்தியது.
# எண்டெவர் விண்ணோடம்

## வரலாறு

1991 மே மாதம் இவ்விண்ணோடம் றொக்வெல் இண்டர்நேசனல் என்ற நிறுவனத்தினால் அமைத்துக் கொடுக்கப்பட்டது. எனினும் இது 1992 மே மாதத்திலேயே விண்ணுக்கு முதன் முதலாக ஏவப்பட்டது. இதற்கான மொத்தச் செலவு $2.2 பில்லியன் அமெரிக்க டாலர்கள் ஆகும்.  
காப்டன் ஜேம்ஸ் குக் தனது முதல் பயணத்தில் (1768–1771) கொண்டு சென்ற பிரித்தானிய *எண்டெவர்* என்ற கப்பலின் பெயரால் இவ்விண்ணோடம் பெயரிடப்பட்டது.
# எண்டெவர் விண்ணோடம்

## எஸ்.டி.எஸ்-130

அனைத்துலக விண்வெளி நிலையக்கட்டுமாணப் பணிகளுக்கானது இப்பயணத்திட்டம்; இதில் ஆறு விண்வெளி வீரர்கள், பெப்ருவரி 8, 2010 -அன்று கேப் கனாவரலில் இருந்து செலுத்தப்பட்டனர்.
# அன்யின் மொழி

**அன்யின் மொழி** (Anyin language), முதன்மையாக ஐவரி கோஸ்ட் நாட்டில் பேசப்படுகிறது. கானாவிலும் இம் மொழி பேசுவோர் உள்ளனர். இது நைகர்-கொங்கோ மொழிக் குடும்பத்தின் க்வா பிரிவைச் சேர்ந்தது.  
இம் மொழியின் கிளை மொழிகள், சன்வி (Sanvi), இண்டெனீ (Indenie), பினி (Bini), பொனா (Bona), மொரோனு (Moronou), ஜுவாப்லின் (Djuablin), அனோ (Ano), அபே (Abe), பராபோ (Barabo), அலங்குவா (Alangua) என்பனவாகும். ஐவரி கோஸ்ட்டில் அன்யின் மொழியைத் தாய் மொழியாகக் கொண்ட 6 இலட்சத்துப் பத்தாயிரம் பேர்வரை இருக்கிறார்கள். இவர்களுடன் இம்மொழியை இரண்டாம் மொழியாகப் பயன்படுத்துபவர்கள் 10,000 முதல் 100,000 வரை இருக்கலாம் எனக் கருதப்படுகின்றது. இத்துடன் இம்மொழி பேசுபவர்கள் கானாவில் இரண்டு இலட்சம் வரை இருக்கிறார்கள்.
# ஈரிதழ் மெய்

உருபனியலில், **ஈரிதழ் மெய்** என்பது, இரண்டு இதழ்களையும் பயன்படுத்தி உருவாக்கப்படும் ஒரு மெய்யாகும். அனைத்துலக ஒலி எழுத்து (International Phonetic Alphabet-IPA) முறையில் அடையாளம் காணப்பட்டுள்ள ஈரிதழ் மெய்கள் வருமாறு:  
| IPA | விளக்கம் | எடுத்துக்காட்டு |  |  |
| --- | --- | --- | --- | --- |
| மொழி | Orthography | IPA | பொருள் |  |
| ஈரிதழ் மூக்கொலி | ஆங்கிலம் | <span>**m**</span>an | [<span>****</span>] | மனிதன் |
| ஒலிப்பற்ற ஈரிதழ் வெடிப்பொலி | ஆங்கிலம் | s<span>**p**</span>in | [<span>****</span>] | சுழல் |
| ஒலிப்புடை ஈரிதழ் வெடிப்பொலி | ஆங்கிலம் | <span>**b**</span>ed | [<span>****</span>] | கட்டில் |
| ஒலிப்பற்ற ஈரிதழ் உரசொலி | ஜப்பானியம் | 富士山 (<span>**f**</span>ujisan) | [<span>****</span>] | ஃபுஜி மலை |
| ஒலிப்புடை ஈரிதழ் உரசொலி | எவே (Ewe) | ɛ<span>**ʋ**</span>ɛ | [<span>****</span>] | Ewe |
| ஈரிதழ் உயிர்ப்போலி | ஸ்பானிஷ் | lo<span>**b**</span>o | [<span>****</span>] | wolf |
| ஈரிதழ் ஆடொலி |  |  |  |  |
| ஈரிதழ் கிளிக் | } |  |  |  |  
ஓவேரே (Owere) இக்போ மொழி ஈரிதழ் வெடிப்பொலிகளில் ஆறு வழி வேறுபாடுகளைக் கொண்டுள்ளது: .
# வார்ப்புரு:மெய்கள்

<onlyinclude>{| cellspacing=0
|-
| | &nbsp;&nbsp;**மெய்கள்** (பட்டியல், அட்டவணை)
| | பார்க்கவும்: IPA, உயிர்கள்&nbsp;&nbsp;
|-
| colspan=2 |
| **நுரையீரலொலிகள்** | ஈரிதழ் | இத.பல். | பல் | ப.முக. | பி.பல்முக. | வளைநா | அண்ணம் | மே.அண். | உள்நா. | மிடறு | கு.வளைமூ. | கு.வளை | **நுரையீரல் ஒலிகளற்றவையும் பிற குறியீடுகளும்** |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| மூக்கொலிகள் | m | ɱ | n̪ | n | n̠ | ɳ | ɲ | ŋ | ɴ | கிளிக்குகள்&nbsp; | ʘ | ǀ | ǃ | ǂ | ǁ |  |  |  |  |  |  |  |  |  |  |  |  |  |  |  |
| வெடிப்பொலி | p | b | p̪ | b̪ | t̪ | d̪ | t | d | t̠ | d̠ | ʈ | ɖ | c | ɟ | k | ɡ | q | ɢ | ʡ | ʔ | வெடிப்பொலிகள்&nbsp; | ɓ | ɗ | ʄ | ɠ | ʛ |  |  |  |  |
| உரசொலிகள்&nbsp; | ɸʰ | βʱ | fʰ | vʱ | θʰ | ðʱ | sʰ | zʱ | ʃʰ | ʒʱ | ʂʰ | ʐʱ | çʰ | ʝʱ | xʰ | ɣʱ | χʰ | ʁʱ | ħʰ | ʕʱ | ʜʰ | ʢʱ | hʰ | ɦʱ | புறவுந்தொலிகள்&nbsp; | pʼ | tʼ | kʼ | qʼ | sʼ |
| உயிர்ப்போலிகள்&nbsp; | β̞ | ʋ | ð̞ | ɹ | ɹ̠ | ɻ | j | ɰ | பிற பக்கவழி ஒலிகள்&nbsp; | ɺ | ɫ |  |  |  |  |  |  |  |  |  |  |  |  |  |  |  |  |  |  |  |
| உருட்டொலிகள் | ʙ | r | • | ʀ | • | இணையொலிப்புகள்&nbsp;
உயிர்ப்போலிகள் | ʍ | w | ɥ |  |  |  |  |  |  |  |  |  |  |  |  |  |  |  |  |  |  |  |  |  |
| வருடொலிகளும், ஒற்றொலிகளும் | • | ѵ | ɾ | ɽ | • | இணையொலிப்பு&nbsp;
உரசொலிகள் | ɕʰ | ʑʱ | ɧ |  |  |  |  |  |  |  |  |  |  |  |  |  |  |  |  |  |  |  |  |  |
| பக்.&nbsp;உரசொலிகள் | ɬʰ | ɮʱ | • | • | • | வெடிப்புரசொலிகள்&nbsp; | ʦ | ʣ | ʧ | ʤ |  |  |  |  |  |  |  |  |  |  |  |  |  |  |  |  |  |  |  |  |
| பக்.&nbsp;உயிர்ப்போலிகள் | l | ɭ | ʎ | ʟ | இணையொலிப்பு&nbsp;
வெடிப்பொலிகள்&nbsp; | k͡p | ɡ͡b | ŋ͡m | } |  |  |  |  |  |  |  |  |  |  |  |  |  |  |  |  |  |  |  |  |  |
|-
| colspan=2 | இப்பக்கத்தில் அனைத்துலக ஒலி எழுத்துக்களில் தகவல்கள் உள்ளன. சில உலாவிகள் இவற்றைச் சரியாகக் காட்டாமல் இருக்கக்கூடும். [Help]
இரட்டையாகக் குறியீடுகள் காணப்படும்போது வலது புறம் இருப்பவை ஒலிப்புடை மெய்யைக் குறிக்கும். நுரையீரல் ஒலிப்புச் சாத்தியப்படாது எனக் கண்ட பகுதிகள் நிறந் தீட்டப்பட்டுள்ளன.|}</onlyinclude>
# விக்கிப்பீடியா:ஆண்டு நிறைவுகள்/ஆகத்து 11

**ஆகத்து 11**:
- கிமு 3114 &ndash; பல முன்-கொலம்பிய இடையமெரிக்கப் பண்பாடுகள், குறிப்பாக மாயா நாகரிகம் ஆகியன பயன்படுத்திய இடையமெரிக்க நீண்ட கணக்கீட்டு நாள்காட்டி ஆரம்பம்.
- 1786 &ndash; மலேசியாவில் பினாங்கில் கப்டன் பிரான்சிஸ் லையிட் பிரித்தானியக் குடியேற்றத்தை ஆரம்பித்தார்.
- 1954 &ndash; கன்னியாகுமரி மற்றும் செங்கோட்டை மாவட்டங்களை தமிழ்நாட்டுடன் இணைக்கும் போராட்டத்தில் பங்கு பற்றிய 16 தமிழர்கள் காவற்துறையினரால் சுடப்பட்டு மாண்டனர்.
- 1961 &ndash; இந்தியாவின் முன்னாள் போர்த்துக்கீசப் பகுதிகளான தாத்ரா, நகர் அவேலி ஆகியன இணைக்கப்பட்டு தாத்ரா மற்றும் நகர் அவேலி என்ற ஒன்றியப் பகுதி ஆக்கப்பட்டது.
- 1972 &ndash; வியட்நாம் போர்: அமெரிக்காவின் கடைசித் தாக்குதல் படையினர் தென் வியட்நாமை விட்டு வெளியேறினர்.
- 2006 &ndash; யாழ் குடாநாட்டையும் இலங்கையின் தென்பகுதியையும் இணைக்கும் **ஏ9 நெடுஞ்சாலை** (படம்) மூடப்பட்டு யாழ்ப்பாண மக்கள் குடாநாட்டுக்குள் முடக்கப்பட்டனர். 2009 இலேயே மீண்டும் திறக்கப்பட்டது.
**ஜெ. எம். நல்லுசாமிப் பிள்ளை** (இ.&nbsp;1920) **கி. லோகநாதன்** (பி.&nbsp;1940)
# சாட்

**சாட்** (அல்லது **தசாத்**, அரபு:<big>تشاد</big>; பிரெஞ்சு: *Tchad*), நடு ஆபிரிக்காவில் உள்ள ஒரு நாடாகும். இதன் எல்லைகளாக வடக்கே லிபியாவும், கிழக்கே சூடானும், தெற்கே மத்திய ஆபிரிக்கக் குடியரசும், தென்மேற்கே கமரூன் மற்றும் நைஜீரியாவும், மேற்கே நைஜரும் அமைந்துள்ளன. இங்கு பொதுவாக பாலைவனக் காலநிலை நிலவுவதால் இந்நாடு "ஆபிரிக்காவின் இறந்த இதயம்" (*Dead Heart of Africa*) என அழைக்கப்படுகிறது. இங்கு 200 வெவ்வேறு இனக்குழுக்கள் வாழ்கின்றன. பிரெஞ்சும் அரபு மொழிகளும் ஏற்பு பெற்ற மற்றும் அலுவல் மொழிகளாகும். இஸ்லாம் இதன் முக்கிய மதமாகும்.
# இதழ்பல் மெய்

ஒலியியலில், **இதழ்-பல் மெய்**கள் என்பன கீழ் உதடு, மேற் பற்கள் ஆகியவற்றைப் பயன்படுத்தி ஒலிக்கப்படும் மெய்கள் ஆகும். அனைத்துலக ஒலியெழுத்து முறையில் காணப்படும் இதழ்-பல் மெய்கள் வருமாறு:  
| IPA | விளக்கம் | எடுத்துக்காட்டு |  |  |
| --- | --- | --- | --- | --- |
| மொழி | Orthography | IPA | பொருள் |  |
| <big><big> | ஒலிப்பிலா இதழ்-பல் வெடிப்பொலி |  |  |  |
| <big><big> | ஒலிப்புடை இதழ்-பல் வெடிப்பொலி |  |  |  |
| <big><big> | ஒலிப்பிலா இதழ்-பல் வெடிப்புரசொலி | சோங்கா (Tsonga)<sup>3</sup> | N/A | காண்டாமிருகம் |
| <big><big> | ஒலிப்புடை இதழ்-பல் வெடிப்புரசொலி | சோங்கா<sup>4</sup> | N/A | நாடி |  
Notes:
1. , /m/ இன் ஒரு மாற்றொலியாகும். இது /v/, /f/ என்பவற்றின் முன்னால் வரும்.
1. வெடிப்பொலிக் கூறுகள் (வெடிப்பொலிகள் மற்றும் மூக்கொலிகள் ) எம்மொழியிலாவது தனியான ஒலியன்களாக (phoneme) இருப்பதாக உறுதிப்படுத்தப் படவில்லை. இவை சிலசமயம் ** *(qp* மற்றும் *db* monograms) என எழுதப்படுகின்றன..
1. இது சொங்கா மொழியின், க்சின்குணா கிளைமொழிக்கு மட்டுமே பொருந்தக்கூடியது. இம்மொழியில், *ஹ்* ஒலியிணைந்த அல்லது *ஹ்* ஒலியோடிணையாத மாற்றொலிகள் உள்ளன. in free variation. Please note these differ from the German bilabial-labiodental affricate which commences with a bilabial p.
1. Again, found only in the XiNkuna dialect.
# பின்நவீனத்துவம்

**பின்னை நவீனத்துவம்** (பின்நவீனத்துவம்) என்பது குறிப்பாக மேற்கு நாடுகளில் கலை இலக்கிய உலகில் நிலவும் ஒரு பொதுச்சிந்தனைப்போக்கு. நவீன அறிவியல் மற்றும் தொழில்நுட்பத்தால் உருவான புதிய சிந்தனைப்போக்கு நவீனத்துவம் (மாடர்னிசம்) என்று சொல்லப்படுகிறது. அந்தப்போக்கு காலாவதியாகிவிட்டது என்று மறுக்கும் போக்குக்கு பின்நவீனத்துவம் என்று பெயர்.  
நவீன தொழில்நுட்பம் உலகை ஒன்றாக்கியது. அனைத்தையும் இணைத்தது. தொழிற்சாலை ,பள்ளி, நவீன போக்குவரத்து, உலகளாவிய ஊடகம் ஆகியவற்றை உருவாக்கியது. அதன் விளைவாக சில மனநிலைகள் உருவாகின. எல்லா கருத்துக்களையும் ஒட்டுமொத்த உலகவரலாற்று பின்னணியில் வைத்துப்பார்ப்பது, எல்லாவற்றுக்கும் சாராம்சம் தேடுவது, எல்லாவற்றையும் தர்க்கபூர்வமாக புரிந்துகொள்ள முயல்வது, எல்லாவற்றையும் முரண்இருமை (பைனரி) பார்ப்பது போன்றவை அதன் வழிகள். இதுவே நவீனத்துவம்.
# பின்நவீனத்துவம்

## சொல் வரலாறு

**பின்நவீனத்துவம்** என்ற பதம் முதன்முதலில் 1870 களிலேயே பாவிக்கப்பட்டது. ஜான் வாட்கின்ஸ் சாப்மேன் என்பவர் ஒரு பின்நவீனத்துவப் பாணியிலமைந்த ஓவியத்தை பிரெஞ்சு தனித்தன்மைக்கு அப்பால் செல்ல ஒரு வழி எனப் பரிந்துரைத்தார்.
# பின்நவீனத்துவம்

## பின்நவீனத்துவம் மீதான விமர்சனங்கள்

அலன் சோகல், என்ற பௌதீகவியலாளர் எழுதிய கட்டுரை ஒன்றை சமூகப்பிரதி (Social Text) என்னும் சஞ்சிகை பிரசுரித்தது. அது ஒரு நையாண்டிப் போலிக் கட்டுரையாகும். லக்கான், ஜூலியா கிறிஸ்தோவா, இரிகரி, புரூனோ லத்தூர், போத்ரியால், டெல்யூஸ், கட்டாரி, போர்ல் விரிலியோ ஆகிய பின்னவீனத்துவம் சார் தத்துவவியலாளர்கள் கணிதம், பௌதீகம், உயிரியல், மொழியியல் போன்ற துறைசார் சொற்களையும் சமன்பாடுகளையும் முறையற்றுப் பயன்படுத்துகின்றார்கள் என்ற விமர்சனத்தின் பால் இக்கட்டுரையை அலன் சோகல் எழுதினார். அவர் பொய்யாக தகவல்களைக் கொடுத்து எழுதிய கட்டுரையை எவ்வித சரிபார்ப்பும் இல்லாமல் சமூகப்பிரதி பிரசுரித்தது. சொக்கல் அதன் பின் தான் எழுதியது பின்நவீனத்துவத்தை அம்பலப்படுத்தவே என்று வெளிப்படுத்தினார்  
பின்நவீனத்துவம் மார்க்ஸியத்தை நிராகரிக்கிறது. காரணம் அது வரலாற்றுவாத நோக்கு உள்ளது என்பதே. மார்க்ஸியர்கள் பின் நவீனத்துவத்துடன் உரையாடியதன் விளைவாக உருவானதே புதுவரலாற்றுவாதம். அவர்கள் பின்நவீனத்துவத்தை நிராகரிக்கிறார்கள்.
# பின்நவீனத்துவம்

## இணைப்புகள்

- பின்நவீனத்துவம் ஜெயமோகன் விளக்கம்
- பின்நவீனத்துவம் - ஜெயமோகன் கேள்விபதில்
- பின்நவீனத்துவம் எனும் பேரண்டபட்சி - ஜமாலன்
- பின்நவீனத்துவம் எனும் பேரண்டபட்சி பகுதி-2 - ஜமாலன்
- பின்நவீனத்துவம் எனும் பேரண்டபட்சி பகுதி-3 - ஜமாலன்
# உலகத் தமிழாராய்ச்சி நிறுவனம்

**உலகத் தமிழாராய்ச்சி நிறுவனம்** (*International Institute of Tamil Studies*) தமிழ்நாட்டின் தலைநகர் சென்னையின் புறநகர்ப் பகுதியான தரமணியில் அமைந்துள்ள ஒரு மொழியியல் ஆராய்ச்சி நிறுவனம் ஆகும்.
# உலகத் தமிழாராய்ச்சி நிறுவனம்

## வரலாறு

சனவரி 1968-இல் சென்னையில் நடைபெற்ற இரண்டாவது உலகத் தமிழாராய்ச்சி மாநாட்டைத் தொடர்ந்து அன்றைய தமிழ்நாட்டு முதலமைச்சர் "பேரறிஞர்" கா. ந. அண்ணாதுரை, பிரெஞ்சுத் தமிழறிஞர் ழான் ஃபில்லியொசா (Jean Filliozat), ஐக்கிய நாடுகள் கல்வி, அறிவியல், பண்பாட்டு நிறுவனத்தின் (யுனெஸ்கோ) அன்றைய துணை பொது இயக்குநர் மால்கம் ஆதிசேசையா ஆகியோரின் முயற்சியால் உலகத் தமிழாராய்ச்சி நிறுவனம் உருவாக்கப்பட்டது.
# உலகத் தமிழாராய்ச்சி நிறுவனம்

## பிரிவுகள்

### பழந்தமிழர் வாழ்வியல் காட்சிக் கூடம்

பழந்தமிழரின் சிறப்புகளை எடுத்துக்காட்டும் வகையில் சுடுமண் சிற்பம், சுதைச் சிற்பம், மரம், கல், உலோகம் ஆகியவற்றைக் கொண்டு படிமங்களாக வடிவமைத்த கலைப்பொருட்களைக் காட்சிப்படுத்தும் *பழந்தமிழர் வாழ்வியல் காட்சிக்கூடம்* இந் நிறுவனத்தில் 1 மார்ச் 2016 அன்று அன்றைய முதலமைச்சர் ஜெ. ஜெயலலிதா<nowiki/>வால் திறந்துவைக்கப்பட்டது. இதில் தொல்காப்பியர் அரங்கு,திருவள்ளுவர் அரங்கு, கபிலர் அரங்கு,ஔவையார் அரங்கு, இளங்கோவடிகள் அரங்கு, கம்பர் அரங்கு, தமிழ்த் தாய் ஊடக அரங்கு ஆகியவற்றில் பொருள்கள் காட்சிப்படுத்தப்பட்டுள்ளன. இக் கூடத்தின் பொறுப்பாளராக முனைவர் ஆ. மணவழகன் உள்ளார்.
# உலகத் தமிழாராய்ச்சி நிறுவனம்

## பிரிவுகள்

### சுவடியியல் பாதுகாப்பு மையம்

2014-இல் "தமிழ்நாடு முழுவதும் கண்டறியப்படும் சுவடிகள், தாள் சுவடிகள் மற்றும் அரிய நூல்கள் அனைத்தையும்" பாதுகாக்கும் வண்ணம் சுவடியியல் பாதுகாப்பு மையம் தொடங்கப்பட்டது. இம் மையத்தின் பொறுப்பாளராக முனைவர் அ. சதிஷ் உள்ளார்.
# உலகத் தமிழாராய்ச்சி நிறுவனம்

## இயக்குநர்கள்

| பதவியேற்பு | பதவி விலகல் | கால அளவு |
| --- | --- | --- |
# உலகத் தமிழாராய்ச்சி நிறுவனம்

## புகழ்

"உலகத் தமிழாராய்ச்சி நிறுவன நோக்கும் போக்கும் மற்ற தமிழாய்வு நிறுவனங்களிலிருந்து முற்றிலும் மாறுபட்ட நிலையில் உருவாக்கப்பட்டதாகும். இந்தியாவின் பிற மொழி மாநிலங்களில் - உலகிலுள்ள பிற நாடுகளில் நடைபெறும் தமிழாராய்ச்சிக்கான மையமாக இவ்வமைப்பு இயங்க வேண்டும் என்பது அடித்தளக் கோட்பாடாகும்." என்றார் தமிழறிஞர் மணவை முஸ்தபா.
# உலகத் தமிழாராய்ச்சி நிறுவனம்

## வெளியீடுகள்

1. ஊஞ்சல் இலக்கியம்; த. அழகப்பராசு (பதி.)
1. தமிழெழுத்தின் வரிவடிவம்; சி. கோவிந்தராசனார்; 1993
# விகிதமுறு எண்

களின் கணத்தை (ℤ) உள்ளடக்கியது; முழுஎண்களின் கணம் இயலெண்களின் கணத்தை (ℕ) உள்ளடக்கியது.]]
கணிதத்தில் இரண்டு முழு எண்களின் விகிதமாக என்ற வடிவில் எழுதப்படக்கூடிய எல்லா எண்களும் **விகிதமுறு எண்கள்** எனப்பெயர் பெறும். அனைத்து முழு எண்களும் விகிதமுறு எண்கள்தாம்; ஏனென்றால் ஒவ்வொரு முழுஎண் <math> n</math> ஐயும் <math>n/1</math> என்று எழுதலாம். 2/3, 355/113, -1/2 இவையெல்லாம் முழுஎண்களல்லாத விகிதமுறு எண்கள்.  
<math>\frac{a}{b}</math> என்று எழுதப்படும்போது, b சூனியமாக இருக்கக்கூடாது. ஏனென்றால் சூனியத்தால் வகுப்பதென்பது கணிதத்தின் விதிகளுக்குப் புறம்பான செயல்.  
ஒரு விகிதமுறு எண்ணை பலவிதங்களில் விகிதமுறையில் சொல்லலாம்:  
எடுத்துக்காட்டு:
:<math>\frac{2}{3} = \frac{4}{6} = \frac {200}{300} = \frac{2a}{3a}.</math> இங்கு <math>a</math> என்பது ஏதாவது ஒரு விகிதமுறு எண்ணாக இருக்கலாம்.  
எல்லா விகிதமுறு எண்களின் கணத்தை <math>\mathbf{Q}</math> என்று குறிப்பிடுவது வழக்கம்:
:<math>\mathbf{Q} = \{\frac{a}{b}: a \in \mathbf{Z}, b \in \mathbf{Z}, b \neq 0 \}</math>. இங்கு <math>\mathbf{Z}</math> என்பது எல்லா முழு எண்களின் கணம்.  
இரண்டு முழுஎண்களின் விகிதமாக எழுதப்படமுடியாத எண்கள் நிறைய இருக்கின்றன. எ.கா. <math>\surd {2}, \pi ,</math> அடுக்குமாறிலி <math>e</math>, இன்னும் பல. இவைகளெல்லாம் விகிதமுறா எண்களெனப்படும்.  
ஒரு விகிதமுறு எண்ணின் தசம வடிவம் முடிவுறு தசமமாகவோ அல்லது மீளும் தசமமாகவோ இருக்கும். அதாவது ஒரு விகிதமுறு எண்ணைத் தசம வடிவிற்கு மாற்றும் போது, தசமபுள்ளிக்குப் பின் வரும் தானங்கள் குறிப்பிட்ட எண்ணிக்கையோடு நின்றுவிடலாம் அல்லது குறிப்பிட்ட எண்கள் மீளலாம். முடிவுறு தசமபின்னங்களும் மீளும் தசமபின்னங்களும் விகிதமுறு எண்களாகும். இக்கூற்று பத்தடிமான எண்களுக்கு மட்டுமில்லாமல், மற்ற அடிமான எண்களுக்கும் (ஈரடிமானம், பதினறும எண் முறைமை)பொருந்தும்.
# விகிதமுறு எண்

## எண்கணிதம்

### சுருக்கவியலாப் பின்னம்

**சுருக்கவியலாப் பின்னம்** (*irreducible fraction*) என்பது அதன் பகுதியிலும் தொகுதியிலுமுள்ள முழு எண்களுக்கிடையே ’1’ அல்லது ’-1’ ஐத் தவிர வேறு பொதுக்காரணிகளற்ற பின்னமாகும். அதாவது சுருக்கவியலாப் பின்னத்தின் பகுதி, தொகுதிகளின் மீ. பொ. வ 1 ஆக இருக்கும்.  
:<math>\frac{a}{b}</math> ஒரு சுருக்கவியலாப் பின்னம் எனில்:  
:<math>gcd (a,b) = 1 </math>  
சுருக்கவியாலாப் பின்னம், *எளிய பின்னம்* அல்லது *சுருக்கிய பின்னம்* (*reduced fraction*) எனவும் அழைக்கப்படும்.  
எடுத்துக்காட்டுகள்:
:<math>\frac{1}{2}, \frac{2}{3}, \frac{113}{131}</math> ஆகியவை சுருக்கவியலாப் பின்னங்கள்.  
மாறாக, <math>\frac{2}{6}</math> ஒரு சுருக்கவியலாப் பின்னம் அல்ல. இதன் தொகுதி, பகுதிகளான 2, 6 ஆகிய எண்களுக்குப் பொதுக்காரணியாக 2 உள்ளதால் இப் பின்னத்தை மேலும் சுருக்கி இதற்குச் சமமான பின்னத்தைப் சுருக்கவியலா வடிவில் பெறலாம்:
:<math>\frac{2}{6} = \frac{1}{3}</math>  
சுருக்கக் கூடிய பின்னங்களின் பகுதியையும் தொகுதியையும் அப்பகுதி, தொகுதிகளின் பொதுக் காரணிகளால் படிப்படியாக வகுப்பதன் மூலமாகவோ அல்லது நேரிடையாக அவற்றின் மீப்பெரு பொது வகுத்தியால் வகுத்தோ, அப்பின்னத்தின் சுருக்கவியலா வடிவினைக் கொண்ட சமபின்னத்தைக் காணலாம்.
# விகிதமுறு எண்

## எண்கணிதம்

### முழுவெண்களின் உட்பொதிவு

முழுவெண்களின் கணமானது விகிதமுறு எண்களின் கணத்தின் உட்பொதிவாக உள்ளது. எந்தவொரு முழுவெண் என்பதை என்ற விகிதமுறு எண்ணாக எழுதலாம்.
# விகிதமுறு எண்

## எண்கணிதம்

### சமத்தன்மை

:<math>ad = bc.</math> என இருந்தால், இருந்தால் மட்டுமே,
:<math>\frac{a}{b} = \frac{c}{d}</math> ஆகும்.
இரு பின்னங்களும் நியமன வடிவில் இருந்தால்:
:<math>a = c</math> மற்றும் <math>b = d</math> என இருந்தால், இருந்தால் மட்டுமே,
:<math>\frac{a}{b} = \frac{c}{d}</math> ஆகும்.
# விகிதமுறு எண்

## எண்கணிதம்

### வரிசைமுறை

இரு பின்னங்களின் பகுதிகளும் நேர்ம எண்களாகவும் பின்னங்கள் நியமன வடிவிலும் இருந்தால்:
:<math>ad < bc </math> என இருந்தால், இருந்தால் மட்டுமே
:<math>\frac{a}{b} < \frac{c}{d}</math> ஆகும்.  
ஏதாவதொரு பின்னத்தின் பகுதி எதிர்ம எண்ணாக இருந்தால் முதலில் அப்பின்னத்தின் பகுதி மற்றும் தொகுதியின் குறியினை மாற்றுவதன் மூலம், பகுதியை நேர்மமாக கொண்ட சமான பின்னமாக மாற்ற வேண்டும்.
# விகிதமுறு எண்

## எண்கணிதம்

### கூட்டல்

இரு பின்னங்கள் கீழுள்ளவாறு கூட்டப்படுகின்றன:
:<math>\frac{a}{b} + \frac{c}{d} = \frac{ad+bc}{bd}.</math>  
கூட்டப்படும் இரு பின்னங்களும் நியமனவடிவிலிருந்தால், , இரண்டும் சார்பகா முழு எண்களாக இருந்தால், இருந்தால் மட்டுமே கூட்டப்படும் பின்னங்களின் கூட்டுத்தொகைப் பின்னமும் நியமன வடிவில் இருக்கும்.
# விகிதமுறு எண்

## எண்கணிதம்

### கழித்தல்

:<math>\frac{a}{b} - \frac{c}{d} = \frac{ad-bc}{bd}.</math>  
கழிக்கப்படும் இரு பின்னங்களும் நியமன வடிவிலிருந்தால், , இரண்டும் சார்பகா முழு எண்களாக இருந்தால், இருந்தால் மட்டுமே கழிக்கப்படும் பின்னங்களின் கழித்தல் வேறுபாட்டுப் பின்னமும் நியமன வடிவில் இருக்கும்.
# விகிதமுறு எண்

## எண்கணிதம்

### பெருக்கல்

பின்னங்களின் பெருக்கல் விதி:
:<math>\frac{a}{b} \cdot\frac{c}{d} = \frac{ac}{bd}.</math>  
இரு பின்னங்களும் நியமன வடிவில் இருந்தாலும் அவற்றின் பெருக்குத்தொகைப் பின்னம் சுருக்கவியலும் பின்னமாக இருக்கலாம்.
# விகிதமுறு எண்

## எண்கணிதம்

### நேர்மாறு

ஒவ்வொரு விகிதமுறு எண் க்கும் ஒரு கூட்டல் நேர்மாறு உண்டு; இக்கூட்டல் நேர்மாறு மூல பின்னத்தின் "எதிரெண்" எனப்படும்,
:<math> - \( \frac{a}{b} \) = \frac{-a}{b}.</math>
நியமன வடிவில் இருந்தால், அதன் கூட்டல் நேர்மாறும் நியமன வடிவில் இருக்கும்.  
ஒவ்வொரு பூச்சியமற்ற விகிதமுறு எண் க்கும் ஒரு பெருக்கல் நேர்மாறு இருக்கும்; இந்தப் பெருக்கல் நேர்மாறு மூல பின்னத்தின் "தலைகீழி" எனப்படும்.
:<math> \(\frac{a}{b}\)^{-1} = \frac{b}{a}. </math>
நியமன வடிவிலிருந்தால், அதன் தலைகீழியின் நியமன வடிவம் அல்லது ஆக இருக்கும் ( இன் குறியைப் பொறுத்து).
# விகிதமுறு எண்

## எண்கணிதம்

### வகுத்தல்

இரண்டும் பூச்சியமில்லை எனில், வகுத்தல் விதி:
:<math>\frac{\frac{a}{b}} {\frac{c}{d}} = \frac{ad}{bc}.</math>  
ஐ ஆல் வகுத்தலானது ஐ இன் தலைகீழியால் பெருக்குவதற்குச் சமனாகும்:
:<math>\frac{ad}{bc} = \frac{a}{b} \cdot \frac{d}{c}.</math>
# விகிதமுறு எண்

## எண்கணிதம்

### முழுவெண் அடுக்கேற்றம்

ஒரு எதிர்மமில்லா முழுவெண் எனில்,
:<math>\(\frac{a}{b}\)^n = \frac{a^n}{b^n}.</math>
: நியமனவடிவில் இருந்தால் முழுவெண் அடுக்கேற்ற விடையும் நியமன வடிவில் இருக்கும்.
:<math>\(\frac{a}{b}\)^0 = 1.</math>  
எனில்,
:<math>\(\frac{a}{b}\)^{-n} = \frac{b^n}{a^n}.</math>  
நியனம வடிவம் எனில் விடையின் நியமன வடிவம்:
- அல்லது இரட்டை எண் எனில்:
::<math>\frac{b^n}{a^n}</math>
- மற்றபடி,
::<math>\frac{-b^n}{-a^n}.</math>
# விகிதமுறு எண்

## தொடரும் பின்னம்

ஒரு முடிவுறு தொடரும் பின்னம்:
:<math>a_0 + \cfrac{1}{a_1 + \cfrac{1}{a_2 + \cfrac{1}{ \ddots + \cfrac{1}{a_n} }}},</math>
இதில் *a<sub>n</sub>* முழு எண்கள். ஒவ்வொரு விகிதமுறு எண் *a*/*b* ஒரு முடிவுறு தொடரும் பின்னமாக உருவகிக்கலாம். அத்தொடரும் பின்னத்தின் கெழுக்களான *a<sub>n</sub>* களை (*a*,*b*) க்கு யூக்ளிடிய படிமுறைத்தீர்வு மூலம் காணலாம்.  
ஒவ்வொரு விகிதமுறு எண்ணையும் ஒரு முடிவுறு தொடரும் பின்னமாக்கலாம் என்பதை ஆய்லர் நிறுவினார். ஒரு முடிவுறா தொடரும் பின்னம் ஒரு விகிதமுறா எண்ணைத்தான் குறிக்கும்.
# நெடுஞ்சாலை

வில் உள்ள நெடுஞ்சாலை]]
**நெடுஞ்சாலை** (*Highway*) என்பது பொதுவாக பொதுமக்கள் பாவனைக்காக முக்கிய நகரங்களை இணைக்கும் சாலைகளைக் குறிக்கும்.  
சில நெடுஞ்சாலைகள் பல நாடுகளையும் இணைக்கின்றன. ஆஸ்திரேலியாவில் உள்ள "நெடுஞ்சாலை 1" உலகிலேயே மிக நீண்டதாகும். இது 20,000கிமீ நீளமானதாகும்.
# நெடுஞ்சாலை

## மேற்பார்வை

பழங்காலத்தில் மக்கள் நெடுஞ்சாலைகளை நடைப்பயனமாகவோ அல்லது குதிரைகள் மூலமாகவோ பயன்படுத்தி வந்தனர். பின்னர் சாலை கட்டுமான மேம்பாட்டின் காரணமாக அவர்கள் மிதிவண்டிகள், மோட்டார் சைக்கில் மற்றும் கார்கள் போன்றவற்றை பயன்படுத்தினர்.  
முக்கிய நெடுஞ்சாலைகள் பொதுவாக அவற்றை உருவாக்க மற்றும் பராமரிக்க என்று அரசாங்கங்கள் அவற்றிற்கு பெயர் மற்றும் சாலை எண்கள் தரப்படுகின்றன. உலகில் ஐக்கிய அமெரிக்காவிலேயே பெரியளவிலான நெடுஞ்சாலைக் கட்டமைப்பு காணப்படுகிறது. அனைத்து மாநிலங்களையும் இணைக்கும் நெடுஞ்சாலைகள், பெரும் நகரங்களை இணைக்கும் நெடுஞ்சாலைகள் இங்கு அமைக்கப்படுள்ளன. அமெரிக்காவுக்கு அடுத்தபடியாக சீனாவில் பெரும் நெடுஞ்சாலைக் கட்டமைப்பு உள்ளது.
# நெடுஞ்சாலை

## வரலாறு

நவீன நெடுஞ்சாலை அமைப்புகள் 20 ஆம் நூற்றாண்டில் வாகனப் போக்குவரத்து பிரபலமடைந்த்தால் விரிவாக்கப்பட்டது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

**தேசிய வானூர்தியியல் மற்றும் விண்வெளி நிர்வாகம்** அல்லது **நாசா** (*National Aeronautics and Space Administration* அல்லது *NASA*) எனப்படுவது ஐக்கிய அமெரிக்காவின் விண்வெளி ஆய்வு அமைப்பாகும். இது அமெரிக்காவின் விண்வெளி ஆய்வு மற்றும் வானூர்தியியல், விண்ணூர்தியியல் ஆராய்ச்சிகளின் கட்டுப்பாட்டு மற்றும் நிர்வாக அமைப்பாகும். இது 1958 ஜூலை 29 அன்று *தேசிய வானூர்தியியல் மற்றும் விண்வெளிச் சட்டத்தின்* கீழ் நிறுவப்பட்டது; இது இதற்கு முன் வானூர்தியியல் ஆராய்ச்சிகளுக்காக இருந்த, தேசிய வானூர்தியியல் ஆலோசனை செயற்குழுவைக் (**நாகா**) கலைத்து அதன் வடிவில் நிறுவப்பட்டது. இதன் ஆண்டு வரவு செலவு, 2012 இல் $17.8பில்லியன் அமெரிக்க டாலர்கள் ஆகும்.  
பிப்ரவரி 2006-லிருந்து *விண்வெளி ஆய்வு, அறிவியல் ஆராய்ச்சி மற்றும் வானூர்தியியல் ஆராய்ச்சிகளில் எதிர்காலத்துக்கான முன்னோடியாக இருத்தல்* என்பது நாசாவின் தாரக மந்திரமாகவுள்ளது. செப்டம்பர் 14, 2011 அன்று, புதிய விண்வெளி ஏவுத் தொகுதியின் வடிவமைப்பைத் தேர்ந்தெடுத்துள்ளதாக அறிவித்துள்ளது; இதன் மூலம் அமெரிக்க விண்வெளி வீரர்கள் விண்வெளியில் இதுவரை செல்லவியலாத தொலைவுகளுக்கெல்லாம் செல்லவியலும் எனவும், எதிர்காலத்தில் மனிதர் செல்லும் விண்வெளி ஆய்வுகளுக்குப் புதுபெரும் தொடக்கமாக இருக்குமெனவும் நாசா அறிவித்துள்ளது.  
அக்டோபர் 1 1958 அன்று செயல்படத் தொடங்கிய இவ்வமைப்பு, அன்றிலிருந்து அமெரிக்காவின் விண்வெளி ஆய்வுகளைச் செய்துவருகிறது. குறிப்பாக அப்பல்லோ திட்டம், விண்ணாய்வகம் (*Skylab*) எனும் விண்வெளி நிலையம், விண்ணோடத் திட்டங்களைச் செயல்படுத்தியுள்ளது. தற்போது அனைத்துலக விண்வெளி நிலையத்துக்கு பலவிதங்களில் ஆதரவளித்துவருகிறது, ஓரியான் பல்நோக்க குழு வாகனம் மற்றும் வணிகரீதியிலான குழு மேம்பாடு போன்ற திட்டங்களை முன்னெடுத்துச் செய்துவருகிறது. மேலும் ஆளற்ற விண்பயண ஏவுதல்கள் அனைத்தையும் இதுவே கண்காணிக்கிறது.  
புவி அவதானிப்புத் தொகுதி மூலம் புவியை மேலும் புரிந்துகொள்ளுதல், அறிவியல் திட்ட இயக்குநரகத்தின் பரிதியியற்பியல் ஆராய்ச்சித் திட்டத்தின் கீழ் பரிதியியற்பியல் ஆய்வுகளை மேற்கொள்ளுதல், சூரியக் குடும்பத்திலுள்ள ஒவ்வொரு உறுப்புகளைப் பற்றியும் ஆளற்ற விண்ணுலவிகள் அனுப்பி ஆராயந்தறிதல், பெரு வெடிப்புக் கோட்பாடு போன்ற வானியற்பியல் கோட்பாடுகளை ஆராய்வது போன்ற பணிகளை நாசா செய்துவருகிறது. மேலும் இவ்வமைப்பு கண்டறியும் தரவுத்தொகுப்புகளைப் பலநாடுகளின் அமைப்புகளோடும் பங்கீடும் செய்கிறது. விண்வெளித் திட்டங்கள் தவிர இராணுவ விண்வெளி ஆய்வுகளையும் இவ்வமைப்பு மேற்கொள்ளுகிறது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## உருவாக்கம்

த்தைப் பற்றி கலந்துரையாடுகின்றனர்.]]  
1946-களிலிருந்து தேசிய வானூர்தியியல் ஆலோசனை செயற்குழுவானது மீயொலிவேக பெல் எக்சு-1 போன்ற இராக்கெட்-விமான சோதனைகளை மேற்கொண்டுவந்தது. 1950-களில், அதாவது பன்னாட்டு புவியமைப்பியல் ஆண்டுக்கான (1957-58) போட்டியாக செயற்கைக்கோள் ஒன்றை ஏவுதல் இருந்தது. இதற்கான அமெரிக்கத் திட்டம் வான்கார்ட் திட்டம் ஆகும். அக்டோபர் 4, 1957-இல் சோவியத் யூனியன் இசுப்புட்னிக் 1 செயற்கைக்கோளை முதலில் ஏவி சாதனை படைத்தது. அதன்பின்னர் அமெரிக்கா, தனது விண்வெளித் திட்டங்களில் தீவிர கவனம் காட்ட ஆரம்பித்தது. தேசிய பாதுகாப்பு மற்றும் தொழில்நுட்ப முன்னேற்றம் ஆகியவற்றில் அமெரிக்கா பின்தங்கிப் போனதாக அமெரிக்க காங்கிரசு கருதியது; இது இசுப்புட்னிக் நெருக்கடி என்று அறியப்படுகிறது. ஆகவே அது தொடர்பாக விரைவாக, தீர்க்கமான நடவடிக்கைகளை எடுக்க வேண்டுமென அமெரிக்க காங்கிரசு வற்புறுத்தியது. அதன்காரணமாக, அமெரிக்காவின் அன்றைய அதிபரான டிவெய்ட் டி. ஐசன்ஹோவர் அவரது ஆலோசகர்களுடன் தீவரமான திட்ட கருத்தாங்களில் ஈடுபட்டார். இதன் முடிவில், இராணுவ செயல்பாடுகள் தவிர்த்த விண் ஆய்வுகளுக்கு, *நாகா*-வினை அடிப்படையாகக் கொண்ட ஒரு புதிய அமைப்பு ஏற்படுத்தப்படவேண்டுமென முடிவுசெய்யப்பட்டது. பிப்ரவரி 1958-இல் இராணுவப் பயன்பாடுகளுக்கான விண் தொழில்நுட்பங்களை உருவாக்கி மேம்படுத்த *மேம்பட்ட ஆராய்ச்சித் திட்டங்களுக்கான நிறுவனம்* (Advanced Research Projects Agency - ARPA) ஏற்படுத்தப்பட்டது.  
சூலை 29, 1958-இல் *தேசிய வானூர்தியியல் மற்றும் விண்வெளி சட்டத்தில்*, இதன் மூலம் நாசாவினை ஆரம்பித்து, அதிபர் ஐசன்ஹோவர் ஒப்பமிட்டார். அக்டோபர் 1,1958-இல் நாசா செயல்படத் தொடங்கியபோது, 46 ஆண்டுகள் பாரம்பரியம் மிக்க *நாகா* அதன் 8000 பணியாளர்களுடன் முழுமையாக நாசாவாக மாற்றம் பெற்றது. ஆண்டு நிதிநிலைக்காக 100 மில்லியன் அமெரிக்க டாலர்கள் ஒதுக்கப்பட்டது; மேலும், மூன்று ஆராய்ச்சி நிலையங்களும் (லாங்லி வானூர்தியியல் ஆய்வகம், ஏம்சு வானூர்தியியல் ஆய்வகம், மற்றும் லூவிசு பறப்பு உந்துகை ஆய்வகம்) மற்றும் இரண்டு சிறிய சோதனை அமைப்புகளும் நாசாவின்வசம் வந்தது. 1959-ஆம் ஆண்டு நாசா முத்திரைக்கு அதிபர் ஐசன்ஹோவர் ஒப்புதல் வழங்கினார். இராணுவ எறிகணை நிறுவனம் மற்றும் ஐக்கிய அமெரிக்க கடற்படை ஆராய்ச்சி நிலையத்தின் அங்கங்கள் நாசாவுடன் சேர்க்கப்பட்டன. அமெரிக்கா சோவியத் யூனியனுடன் விண்பந்தயத்தில் ஈடுபட்டதில் முக்கியப் பங்கு செருமானிய இராக்கெட் திட்டத்தைச் சாரும். செருமானிய இராக்கெட் பொறியாளரான வெர்னர் வான் புரௌன் என்பாரின் பங்களிப்பு மிக முக்கியமானதாகவிருந்தது, அவர் அப்போது இராணுவ எறிகணை நிறுவனத்தில் வேலைசெய்து வந்தார். வான் புரௌன் வி-2 எறிகணையை வெற்றிகரமாக வடிவமைப்பதற்கு முன்னர் அமெரிக்கரான இராபர்ட் கோடார்டு என்பார் எறிசுகளின் தொழில்நுட்பத்தில் பல அங்கங்களை தனது ஆராய்ச்சியால் கண்டறிந்தார்; அவரது ஆராய்ச்சி, பின்வந்த பல எறிசுகள், ஏவுகணைகள் ஆகியவற்றுக்கு அடிப்படையாக அமைந்தது. நாசா ஆரம்பிக்கப்படுவதற்கு முன்னர் அமெரிக்க வான்படை மற்றும் இராணுவ ஆராய்ச்சி நிறுவனங்களில் செய்யப்பட்டு வந்த விண்வெளி ஆராய்ச்சிகள் பலவும் நாசாவுக்கு மாற்றப்பட்டது. மேலும் 1958-இல் தாரை உந்துகை ஆய்வகம் (Jet Propulsion Laboratory) நாசாவின் கட்டுப்பாட்டின் கீழ் வந்தது; இது கலிபோர்னியா தொழில்நுட்பக் கல்வி நிலையத்தால் நிர்வகிக்கப்படுகிறது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## விண்பறப்புத் திட்டங்கள்

நாசாவின் திட்டங்களுள் விண்பறப்புத் திட்டங்களே மிக முக்கியமானவைகளாகக் கருதப்படுகின்றன; ஆளுள்ள மற்றும் ஆளற்ற விண்பறப்புத் திட்டங்கள் பலவித ஆராய்ச்சிகளுக்காக செயல்படுத்தப்படுகின்றன. ஆளற்ற விண்பறப்புத் திட்டங்கள் - அறிவியல் ஆராய்ச்சிக் கருவிகளை எடுத்துச்செல்ல, ஆளுள்ள விண்பறப்புத் திட்டங்களுக்கு முன்னதான சோதனைகள், விண்வெளி ஆய்வகத்துக்கு உதவ மற்றும் பலவித செயற்கைக்கோள்களை ஏவுதல் ஆகியவற்றுக்காக செய்யப்படுகின்றன. ஆரம்ப காலகட்டங்களில் நாசாவின் திட்டங்கள், அமெரிக்காவுக்கும் சோவியத் யூனியனுக்குமிடையிலான விண்வெளிப் பந்தயத்தில் வெற்றிபெறுவதற்காக செயல்படுத்தப்பட்டன. தொடக்கத்தில் சோவியத் யூனியன் முன்னணியில் இருந்தாலும் சுதாரித்துக்கொண்ட அமெரிக்கா நிலவுக்கு முதலில் ஆளுள்ள பயணத்தை மேற்கொண்டு விண்பந்தயத்தில் முன்னணி பெற்றது. ஆளற்ற விண்பயணத் திட்டங்கள் இதுநாள் வரை சூரியக் குடும்பத்தின் பல கோள்களையும் சூரியனையும் ஆய்வு செய்துள்ளன. மேலும் பிரபஞ்சத்தை ஆய்வுசெய்வதற்கு புவியைச்சுற்றும் பல தொலைநோக்கிகளும் புவியை ஆய்வு செய்யும் பல செயற்கைக்கோள்களும் ஏவப்பட்டுள்ளன.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## விண்பறப்புத் திட்டங்கள்

### ஆளுள்ள விண்திட்டங்கள்

நாகாவினால் ஆரம்பிக்கப்பட்ட இராக்கெட்-வானூர்தித் திட்டங்கள் நாசாவினால் அடுத்தநிலைக்கு எடுத்துச்செல்லப்பட்டன; அவை ஓர் ஆள் சென்ற, இராணுவ இராக்கெட்டுகளால் ஏவப்பட்ட விண்பயணங்களுக்கு ஆதரவாகப் பயன்படுத்தப்பட்டன. நிலவுக்கு மனிதனை அனுப்பும் திட்டத்துக்கு கவனம் திருப்பப்பட்டபின் சிக்கனமான ஆனால் சிக்கலான திட்டங்கள் செயல்படுத்தப்பட்டன. ஆதரவுத் திட்டங்கள், ஆளுள்ள திட்டம், ஆளற்ற திட்டம் ஆகியவை அறிமுகப்படுத்தப்பட்டன மற்றும் பெரிய ஏவூர்திகள், விண்கலம் மற்றும் நிலவில் இறங்கும் கலம் ஆகியவை உருவாக்கப்பட்டன. நிலவில் தரையிறங்கிய பின்னர், விண்பந்தயம் முடிவுக்கு வந்தது; இதற்குப் பின்னர் நாசாவின் செயல்பாடுகள் குறைந்தன. பன்னாட்டு உதவியுடன் தற்காலிக அல்லது நிரந்தரமான விண்வெளி நிலையங்கள் அமைக்கப்பட்டன. இதற்கான திட்டம் விண்பந்தய காலத்திலேயே இருந்தது; இதன்மூலம் பன்னாடுகளின் ஒத்துழைப்பு அதிகமாவதுடன் விண்வெளித் திட்டங்களை செயல்படுத்துவதன் பெரும் பொருளாதார சுமையும் குறைந்தது. மொத்தத்தில், 1958-க்குப் பிறகு நூற்றுக்கும் மேலான ஆளுள்ள விண்பயணங்கள் மேற்கொள்ளப்பட்டுள்ளன.  
மற்றும் எக்சு-15, 1960]]
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## விண்பறப்புத் திட்டங்கள்

### ஆளுள்ள விண்திட்டங்கள்

#### எக்சு-15 ஏவூர்தி-வானூர்தி

நாகா எக்சு.எஸ்.-1 (பெல் எக்சு-1 ) திட்டத்தைத் தொடர்ந்து, அமெரிக்க வான்படை மற்றும் கப்பற்படை ஒத்துழைப்புடன் எக்சு-15 உட்பட கூடுதலான சோதனை வாகனங்கள்/திட்டங்கள் செயல்படுத்தப்பட்டன. ஒல்லியான விமானவுடலுடன் எரிபொருள் கொண்டிருக்கும் சீர்வடிவங்களும் ஆரம்பகால கணினிமயப்படுத்தப்பட்ட கட்டுப்பாட்டுத் தொகுதிகளும் எக்சு-15 வடிவமைப்பில் முக்கியமான அங்கங்களாகும். விண்பந்தயம் ஆரம்பமான பிறகு, ஆளுள்ள விண்பயணத்தைச் செயல்படுத்துவதற்கு ஏற்கனவே இருந்த ஏவூர்திகள் மூலம் ஏவப்படக்கூடிய எளிமையான விண்கலங்கள் பயன்படுத்தப்பட முன்னுரிமை கொடுக்கப்பட்டது. ஆகவே விண்பயணத்துக்கு, எக்சு-15 வடிவமைப்பை மாற்றுவதற்குப் பதிலாக சிறு அறையுடன் கூடிய விண்கல வடிவமைப்புகள் தேர்வுசெய்யப்பட்டன. அதற்குப் பதிலாக,விண்பயணங்களுக்குத் தேவையான தொழில்நுட்பங்கள் மற்றும் தேவையான கருவிகளை உருவாக்கி மேம்படுத்தவும் எக்சு-15கள் பயன்படுத்தப்பட்டன. விண்கலத்தின் திசையமைவை மாற்றுவதற்கு தாரைகளைப் பயன்படுத்துவது, விண்பயண வீரர்களுக்கான விண்ணுடைகள் மற்றும் தொடுவானத்தை வரையறுப்பதற்கான தெரிமுறை செலுத்துநெறி ஆகியவை இதன் மூலமே உருவாக்கி மேம்படுத்தப்பட்டன. 1959-லிருந்து 1968 வரை 200-க்கு சற்றே குறைவான விண்பயணங்கள் எக்சு-15-ஆல் மேற்கொள்ளப்பட்டன; இதன்மூலம் விண்பந்தய காலத்துக்குத் தேவையான தரவுகள் மட்டுமின்றி விண்ணோட வடிவமைப்புக்குத் தேவையான தரவுகளும் பெறப்பட்டன. எக்சு-15 அதிகபட்சமாக 354,200 அடிகள் (107.96 கி.மீ.) உயரத்தை எட்டியது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## விண்பறப்புத் திட்டங்கள்

### ஆளுள்ள விண்திட்டங்கள்

#### மெர்க்குரி திட்டம் (1959-63)

அமெரிக்க வான்படை *விரைவில் விண்வெளியில் மனிதன்* என்ற திட்டத்தை செயல்படுத்தி வந்தது. 1958-ஆம் ஆண்டில் மெர்க்குரித் திட்டம் தொடங்கப்பட்டபோது, அமெரிக்க வான்படையின் அத்திட்டத்தினை தன் செயல்திட்டமாக நாசா எடுத்துக்கொண்டது. முதலில் அமெரிக்க வான்படை, கடற்படை மற்றும் மரைன் சோதனை விமானித் திட்டங்களிலிருந்து ஏழு வீரர்கள் தேர்வுசெய்யப்பட்டனர். மே 5, 1961 அன்று ஆலன் ஷெபர்டு அமெரிக்காவின் முதல் விண்வெளி வீரர் ஆனார்; அவர் ரெட்ஸ்டோன் உந்துகலன் மூலம் ஏவப்பட்ட ஃபிரீடம் 7 கலத்தில் 15 நிமிட எறிதல் வகை (துணை சுற்றுப்பாதை) பறத்தல் மூலம் இச்சாதனையை புரிந்தார்.  
மெர்க்குரி திட்டத்துக்கு போட்டியாக சோவியத் ஒன்றியம் வஸ்தோக் திட்டத்தை அறிவித்தது. இத்திட்டத்தின் மூலம் சோவியத் ஒன்றியம் மனிதர்களை விண்வெளிக்கு செலுத்தியது அமெரிக்கர்கள் விண்வெளி ஆய்வில் பின்தங்கினர். இதனால் அப்போதைய அமெரிக்க அதிபர் ஜான் எஃப். கென்னடி நிலவில் முதலில் மனிதனை அமெரிக்கா செலுத்தவேண்டும் என்று விண்வெளி ஆராய்ட்சிக்கு அதிக நிதி ஒதுக்கும் படி அமெரிக்க கீழவையான காங்கிரசை கேட்டார். அப்பல்லோ திட்டத்துக்கான உந்து சக்தியாக இது இருந்தது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## விண்பறப்புத் திட்டங்கள்

### ஆளுள்ள விண்திட்டங்கள்

#### ஜெமினி திட்டம் (1961-66)

மெர்க்குரி திட்ட விண்கலன்களை அடைப்படையாக கொண்டு நீண்ட நேரம், சரியாக புவியிரங்கு திறன், இரு விண்கலங்களை அருகில் நிறுத்துதல் போன்ற தொழில்நுட்பங்கள் உருவாக்கப்பட்டன. இது ஜெமினி திட்டத்துக்கு உதவியாக இருந்தது, இத்திட்டம் இரு மனிதர்கள் விண்கலத்தில் செல்லும் படி வடிவமைக்கப்பட்டது. இது விண்வெளியில் சோவியத் ஒன்றியத்தின் முன்னிலையை குறைப்பதற்காகவும் அப்பல்லோ திட்டத்துக்கு ஆதரவாகவும் 1962ல் ஆரம்பிக்கப்பட்டது. மார்ச் 23, 1965ல் ஜெமினி 3 ஏவுகலன் மூலம் ஜான் யங், கஸ் கிரிசம் ஆகியோர் விண்வெளிக்கு அனுப்பப்பட்டனர். 1965, 1966ம் ஆண்டுகளில் மொத்தம் 9 ஏவுதல் நடந்து 14 நாட்கள் விண்வெளியில் இருந்து இவ்விண்கலத்தின் உறுதி நிலைநிறுத்தப்பட்டது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## நில நடுக்கம்

உலகில் ஏற்படும் நிலநடுக்கங்களை நாசாவால் கணிக்க முடியாது இந்திய வானிலை ஆய்வுத் துறை (ஐஎம்டி) கூறியுள்ளது.
# தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)

## வெளி இணைப்பு

- தேசிய வானூர்தியியல் மற்றும் விண்வெளி நிர்வாக இணையதளம்
# ஒன்டிரைவ்

**ஒன்டிரைவ்** (முன்னர் **விண்டோஸ் லைவ் போல்டேஸ்** அல்லது **வின்டோஸ் லைவ் ஸ்கைடிரைவ்** என்றறியப்பட்டது) வி்ன்டோஸ் லைவ் சேவைகளுள் ஒன்றான இது இணையத்தில் கோப்புக்களை பதிவேற்றிவிட்டு இணையமூடாககக் கோப்புக்களைப் பாதுக்காப்பான முறையில் வின்டோஸ் லைவ் ஐடி (Windows Live ID) மூலமாக பகிர உதவுகின்றது. இம்முறையில் பிரத்தியேகமான கோப்புக்கள், தொடர்புகளையும் பகிரக்கூடியதாக உள்ளதுடன், கோப்புக்களைப் பொதுவிலும் பகிர இயலும். கோப்புக்கள் பொதுவில் பகிரப்பட்டால் அதைப் பதிவிறக்குவதற்கு விண்டோஸ் லைவ் ஐடி தேவைப்படாது.  
இச்சேவையானது தற்போது 15 ஜிகாபைட் இடவசதியினைத் தருவதோடு ஒருகோப்பின் அதிகபட்ட அளவானது 50 மெகாபைட் ஆகும். (அறிமுகப்படுத்தப்பட்ட போது இச்சேவையானது 500 மெகாபைட் இடவசதியும் படிப்படிப்படியாக அதிகரித்து கடைசியாக 5 ஜிகாபைட்டும் வழங்கியது). ஒரேசமயத்தில் 5 கோப்புக்கள் அளவில் மேலேற்றம் செய்யலாம். விருப்பம் என்றால் மைக்ரோசாப்ட் ஆக்டிவ் எக்ஸ் ரூலை நிறுவி விண்டோஸ் எக்ஸ்புளோளரூடாகவும் கோப்புக்களை இழுத்துக் கொண்டுபோய்ப் போடும் வசதியினை அளிக்கின்றது.
# ஒன்டிரைவ்

## வரலாறு

ஆரம்பத்தில் ஐக்கிய அமெரிக்காவில் உள்ள பீட்டா சோதனையாளர்களுக்கே இச்சேவை வழங்கப்பட்டுச் சோதிக்கப்பட்டது. பின்னர் 1 ஆகஸ்ட், 2007 இல் இச்சேவையானது பல நாடுகளிற்கும் சோதனைக்காக விரிவாக்கப்பட்டது. 9 ஆகஸ்ட், 2007 முதல் விண்டோஸ் லைவ் போல்டர் விண்டோஸ் லைவ் ஸ்கைடிரைவ் ஆகப் பெயர் மாற்றப்பட்டது. 22 மே 2008 இன் படி 62 நாடுகளில் இச்சேவையானது கிடைக்கின்றது.
# ஒன்டிரைவ்

## மேம்படுத்தல்கள்

- 02 டிசம்பர் 2008 அன்று இடவசதியானது 5 ஜிகாபைட்டிலிருந்து 25 ஜிகாபைட்டாக அதிகரிக்கப்பட்டது. அத்துடன் மேலும் சில வசதிகள் இணைக்கப்பட்டது.
- விண்டோஸ் லைவ் ஸ்பேசஸ் உடன் ஒருங்கிணைக்கப்பட்டுள்ளது.
- 500 மெகாபைட் சேமிப்பு அளவில் இருந்து 1 ஜிகாபைட் சேமிப்பளவாகக் கோப்பின் அளவு மாற்றப்பட்டுள்ளது.
- பொதுவில் பகிரப்படும் கோபுறைகளிற்கு RSS ஊட்டு வசதிகள்.
- விண்டோஸ் லைவ் ஸ்கைடிரைவ் இல் இருந்து தொடர்புகளை நேரடியாகச் சேர்க்கும் வசதி.
- அண்மையில் பார்க்கப்பட்ட ஸ்கைடிரைவ் பக்கங்கள்
- கோப்புக்களை இழுத்துக் கொண்டுபோய் போடும் வசதி.
- பிறிதோர் இணையத்தளத்தில் பொதுக் கோப்புக்களையும் பொதுக்கோப்புறைகளையும் இணைக்கும் வசதி.
- லினக்ஸ் இயங்குதளமூடாக இச்சேவையினைப் பெறுவதற்கான ஒப்பந்தைக் கைச்சாத்திடுவதில் சிரமங்கள் இருப்பினும் விண்டோஸ் இயங்குதளமூடாக இச்சேவையினை உறுதிசெய்தவுடன் லினக்ஸ் ஊடாகவும் இச்சேவையினைப் பெற்றுக்கொள்ளலாம்.
# பல்முகட்டு மெய்

**பல்முகட்டு மெய்** என்பது நாக்கினால் பல்முகடு அல்லது அதன் அருகைத் தொடுவதன் மூலம் உருவாக்கப்படும் மெய்யொலிகளைக் குறிக்கும். பல்முகட்டு மெய்கள், ஆங்கில மொழியில் உள்ளதுபோல் நாக்கின் நுனியைப் பயன்படுத்தியோ, பிரெஞ்சு, ஸ்பானியம் ஆகியவற்றில் உள்ளதுபோல் [[நாக்கு நுனிக்குச் சற்று மேலுள்ள தட்டைப் பகுதியைப் பயன்படுத்தியோ உருவாக்க முடியும். நாக்கின் நுனி, பற்கள் அதற்கு அருகாமையைத் தொடுவதுபோல் காணப்படக்கூடும் என்பதால், நாவிளிம்பு பல்முகட்டு ஒலிப்பு பல்லொலிப்பாகப் பிழையாகக் கருதப்படுவதும் உண்டு.  
அனைத்துலக ஒலியெழுத்து (IPA) முறையில் பல்முகட்டு மெய்களுக்குத் தனிக் குறியீடுகள் கிடையா. ஆங்கிலத்தில் உள்ளது போன்ற அண்ண-பல்முகட்டொலி *sh*, அல்லது நாவளை ஒலி போன்ற அண்ணவாக்கம் இல்லாத, எல்லா உச்சியிட (coronal) ஒலிப்புக்களுக்கும் ஒரே குறியீடே பயன்படுத்தப்படுகின்றது.  
அனைத்துலக ஒலியெழுத்து முறையில் காணப்படும் பல்முகட்டு / உச்சியிட (alveolar/coronal) மெய்களாவன:  
| IPA | விளக்கம் | எடுத்துக்காட்டு |
| --- | --- | --- |
# அண்ண மெய்

**அண்ண மெய்** எனப்படுவது, நாக்கு மேலெழுந்து அதன் உடற்பகுதியால் வல்லண்ணத்தைத் (வாய்க்கூரையின் நடுப்பகுதி) தொடுவதன் மூலம் ஒலிக்கப்படும் மெய்யொலியாகும். நாக்கின் நுனிப்பகுதி வளைந்து அண்ணத்தைத் தொடும்போது உருவாகும் ஒலி வளைநா ஒலியாகும்.  
பரவலாகக் காணப்படும் அண்ண மெய், மிகப் பொதுவான உயிர்ப்போலியாகிய , ஆகும். இது உலகின் மொழிகளில் உள்ள அதிகம் காணப்படும் ஒலிகளில் முதற் பத்துக்குள் உள்ளது. மூக்கொலியான உம் பொதுவாகக் காணப்படும் ஒலியாகும். இது உலகின் 35 வீதமான மொழிகளில் காணப்படுகின்றது.  
அனைத்துலக ஒலியெழுத்து முறையில் அடையாளம் காணப்பட்டுள்ள அண்ண மெய்கள் வருமாறு:  
| IPA | விளக்கம் | எடுத்துக்காட்டு |
| --- | --- | --- |
# மெல்லண்ண மெய்

**மெல்லண்ண மெய்** என்பது, நாக்கின் அடிப்பகுதியால் மெல்லண்ணத்தைத் (வாய்க்கூரையின் பின்பகுதி) தொடுவதன்மூலம் உருவாக்கப்படும் ஒலியாகும்.  
அனைத்துலக ஒலியெழுத்து முறையில் அடையாளம் காணப்பட்டுள்ள மெல்லண்ண மெய்களாவன:  
| IPA | விளக்கம் | எடுத்துக்காட்டு |
| --- | --- | --- |
# நம் நாடு

**நம் நாடு** எனக் குறிப்பிடப்படுவது கீழ்க்காணுபவற்றுள் ஒன்றாக இருக்கலாம்:  
- நம் நாடு (1949 திரைப்படம்) - 1949 ஆம் ஆண்டு வெளியான தமிழ்த் திரைப்படம்
- நம் நாடு (1969 திரைப்படம்) - 1969 ஆம் ஆண்டு வெளியான தமிழ்த் திரைப்படம்
- நம் நாடு (2007 திரைப்படம்) - 2007 ஆம் ஆண்டு வெளியான தமிழ்த் திரைப்படம்
# ஒலிப்பதிர்வு

ஒலிப்பியலில், **ஒலிப்பதிர்வு** என்பது, ஒலியை விளக்கும் மூன்று அடிப்படைகளுள் ஒன்றாகும். இது பொதுவாக ஒலிப்பதிர்வு கொண்ட ஒலிகள், ஒலிப்பதிர்வு இல்லாத ஒலிகள் என இருவகையாகக் காணப்படும். இவற்றை முறையே *ஒலிப்புடை*, *ஒலிப்பற்ற* ஆகிய அடைமொழிகள் குறிக்கின்றன. ஒலிப்பதிர்வை இவ்வாறு இரண்டு வகையாகவே பிரித்தாலும், ஒலிப்பதிர்வின் அளவு வெவ்வேறு மட்டங்களில் காணப்படலாம்.  
ஒலிப்புடை ஒலி என்பது, குரல் நாண் அதிர்வதன் மூலம் உருவாகும் ஒலியாகும். ஒலிப்பற்ற ஒலி உருவாதலில் குரல் நாண் அதிர்வதில்லை. தமிழில், *க்*, *ச்*, *த்* போன்றவை ஒலிப்பற்றவை ஆகவும், *ங்*, *ஞ்*, *ந்* போன்றவை ஒலிப்புள்ளவை ஆகவும் உள்ளன. இந்த ஒலிகளை ஒலிக்கும் போது மேற் தொண்டையில் கையை வைத்து இந்த அதிர்வை உணரமுடியும்.  
உயிரொலிகள் பொதுவாக ஒலிப்புடையவை ஆக இருக்க, மெய்யொலிகள் ஒலிப்புடையவை ஆகவோ அல்லது ஒலிப்பற்றவை ஆகவோ இருக்கின்றன.
# வெடிப்பொலி மெய்

ஒலி உருவாகும் போது ஏற்படும் காற்றின் ஓட்டத்துக்குத் தடை ஏற்படுத்துவதன் மூலம் ஒலிக்கப்படும் மெய்யொலி **வெடிப்பொலி மெய்** எனப்படுகின்றது.  
உலகின் மொழிகள் அனைத்திலும் வெடிப்பொலிகள் உள்ளன. பெரும்பாலானவை [p], [t], [k], [n], மற்றும் [m] என்பவற்றையாவது கொண்டுள்ளன. சமோவன் பேச்சு மொழியில், பல்லொலிகளான [t], [n] என்பவை கிடையா. வடக்கு இராக்குவோய் மொழியில் இதழொலிகளான [p], [m] என்பவை இல்லை. பல, சிமாக்குவன், சலிஷான் மற்றும் வாக்ஷான் மொழிகளில் மூக்கு வெடிப்பொலிகள் காணப்படுவதில்லை.
# வெடிப்பொலி மெய்

## வெடிப்பொலிப்பு

வெடிப்பொலியின் ஒலிப்பில் மூன்று கட்டங்கள் உள்ளன:
- காற்று வழி மூடப்படுவதால், வாய்வழியாகக் காற்று வெளியேறுவது தடுக்கப்படல். மூக்கு வெடிப்பொலிகளில் காற்று மூக்கு வழியாக வெளியேறும்.
- காற்றுவழி தொடர்ந்து மூடப்பட்டிருக்க, அமுக்க வேறுபாடு உருவாதல்.
- தடை நீக்கப்படுதல்.  
மலே, வியட்நாமியன் போன்ற பல மொழிகளில் தடை நீக்கப்படுவதால் ஏற்படும் இறுதி வெடிப்பு நிகழ்வதில்லை அல்லது மூக்குவழி காற்று வெளியேற்றப்படுகிறது.